tomron87/hebrew-wikipedia-sentences-corpus huggingface dataset:
עם זאת, היא הגיעה בעיצומה של עונה חלשה בליגה האנגלית (סיימה לבסוף במקום ה-11 בלבד) עונה בלבד לאחר שזכתה באליפות, ויתרה מכך, הגיעה לאחר שחוותה טלטלה במהלך העונה עם התפטרותו המפתיעה של המאמן רון סאונדרס, ומינויו של טוני ברטון חסר הניסיון ממש לפני שלב רבע הגמר.
מן העבר השני הגיעה באיירן מינכן כפייבוריטית ברורה למשחק.
קבוצתו של פאל צ'רנאי ההונגרי הציגה סגל מרשים בכיכובם של שחקני נבחרת גרמניה המערבית, ובהם קפטן הקבוצה קרל היינץ רומניגה שזכה פעמיים ברציפות בפרס כדור הזהב, וכן פול ברייטנר,, קלאוס אאוגנטאלר ודיטר הנס.
הפתיחה הוסיפה שלא לבשר טובות לאסטון וילה.
כבר בדקה התשיעית איבדה הקבוצה את שוערה הבכיר ג'ימי רימר שסבל מפציעה חוזרת בצווארו, ונאלצה לבצע חילוף מוקדם.
מי שנכנס לשער היה נייג'ל ספינק בן ה-24, בהופעתו השנייה בלבד בקבוצה הראשונה, ושלוש שנים לאחר הופעתו הקודמת (הפסד 2-1 לנוטינגהאם פורסט ב-1979).
באיירן החלה להפעיל לחץ מיידי על שערה של אסטון וילה.
ברנד דורנברגר ניסה בבעיטה מתוך הרחבה, כדור שנקלט על ידי ספינק.
רומניגה ניסה אף הוא מטווח דומה ונתקל בעצירה מרשימה של השוער הצעיר, שעל אף המעמד הפגין משחק בטוח בין הקורות.
מספר דקות אחר כך, היה קרוב רומניגה לאחד משערי הגמר הגדולים.
ברייטנר הגביה מאגף ימין, רומניגה עלה לבעיטת מספרת, אך הכדור החמיץ במעט את העמוד הרחוק.
התקפה מהירה שהחלה אצל אאוגנטאלר, המשיכה אצל רומניגה שהשאיר בנגיעה לברייטנר.
הקפטן הגרמני הסתבך עם הכדור ואיבד אותו, דיטר הנס גלש לכדור יחד עם שחקן הגנה שהצליח לגעת בו קודם, מה ששלח את הכדור החוצה.
על אף ההחמצה, היה נראה כי באיירן מסכנת את השער כמעט בכל התקפה.
דקות ספורות לתום המחצית, אודו הורסמן שלח כדור עומק להנס, שהשאיר בנגיעה אחורה לרומניגה, שבעט אף הוא בנגיעה - אך שוב, החמיץ במעט את העמוד הרחוק.
המחצית השנייה סימנה את המשך השליטה של באיירן במשחק.
אאוגנטאלר קיבל כדור בחצי המגרש של קבוצתו ופרץ איתו עד לרחבה של אסטון וילה.
החלקה של אלן אוואנס הותירה אותו לבד מול השוער והוא בעט חזק ושטוח לפינה הרחוקה, אך החמיץ את המסגרת.
מספר דקות אחר כך, באיירן הציגה התקפה מרשימה ומהירה.
אאוגנטאלר, שעלה פעמים רבות במשחק עד לחצי המגרש של היריבה ומעבר, שוב הגיע עד לעיגול האמצע ושלח כדור גובה לכיוונו של רומניגה באגף שמאל.
רומניגה מסר לדורנברגר שהחל את הפריצה לכיוון הרחבה.
מכאן התנהלה ההתקפה בנגיעה אחת - דורנברגר השלים מסירה כפולה עם ברייטנר ובעט בנגיעה שטוחה, אך זינוק מרשים של ספינק מנע שער מבאיירן.
באיירן הוסיפה להתקרב לכיבוש השער הראשון.
רומניגה הוביל התקפה ומסר ימינה לגונטר גוטלר המחליף.
גוטלר הגביה לרחבה ואאוגנטאלר, שהצטרף להתקפה, נגח את הכדור נגד כיוון ההתקפה והכניע את ספינק, אך קני סוויין היה במקום כדי להרחיק מקו השער.
לאחר דקות רבות של לחץ, שליטה ואין ספור ניסיונות הבקעה מצד באיירן, התחילה אסטון וילה להיכנס למשחק.
טוני מורלי ניסה את מזלו בבעיטה מחוץ לרחבה שעלתה מעל לשער.
בדקה ה-67 הובקע השער הראשון במשחק, וכנגד מהלך המשחק הייתה זו אסטון וילה שעלתה ראשונה על לוח התוצאות.
גארי שו מסר כדור עומק מצוין בצד שמאל לעברו של מורלי.
מורלי פרץ לרחבה, הטעה את הנס ויינר ושלח כדור רוחב שטוח שהשאיר את פיטר ווית' בתוך תיבת החמש, לבדו מול מנפרד מילר.
נגיעה קטנה של ווית' בכדור לקורה ופנימה, קבעה 1-0 מפתיע לאסטון וילה.
תיאורו של השער מפי השדר האנגלי בריאן מור תלויה כיום על שלט רחב וענק ביציע הצפוני של וילה פארק, אצטדיון הבית של אסטון וילה.
לאחר השער של האנגלים, באיירן לא הצליחה להתאושש ובקושי סיכנה את השער, בניגוד למה שהתרחש לפני שער היתרון.
עם זאת, שתי דקות בלבד לסיום היא הצליחה למצוא את הרשת מבעיטה של הנס מתוך הרחבה - אך השער נפסל בטענת נבדל.
מספר דקות אחר כך נשמעה שריקת הסיום, ואסטון וילה זכתה בפעם הראשונה בתולדותיה בגביע אירופה לאלופות.
גמר גביע אירופה לאלופות 1981 התקיים בפארק דה פראנס בפריז, צרפת ב-27 במאי 1981, ובו נקבע כי הזוכה בטורניר גביע אירופה לאלופות לעונת היא ליברפול האנגלית, שניצחה את ריאל מדריד הספרדית בתוצאה 1-0. משחק הגמר נעל את המהדורה ה-26 של גביע אירופה לאלופות.
ליברפול העפילה לגמר השלישי בתולדותיה, לאחר שזכתה בתואר פעמיים רצופות ב-1977 וב-1978. זכייתה בתואר השלימה חמש עונות רצופות בהן זוכה קבוצה אנגלית בתואר, רצף שנמשך לבסוף במשך שש עונות רצופות.
מולה התייצבה שיאנית הזכיות ושיאנית ההופעות בגמר עד אז, ריאל מדריד.
עבור ריאל הייתה זו הופעה תשיעית בגמר המפעל, לאחר שבעברה זכתה שש פעמים בתואר - בכל חמש המהדורות הראשונות של המפעל, ופעם נוספת ב-1966 - והפסידה פעמיים.
הזכייה ב-1966 הייתה גם ההופעה האחרונה של ריאל בגמר עד אז, והיא שבה לשחק במעמד לאחר 15 שנים ללא הופעה בגמר.
ליברפול זכתה באליפות אנגליה לאחר שסיימה עונה ללא הפסד ביתי ובפער שתי נקודות ממנצ'סטר יונייטד בראש הטבלה.
ריאל מדריד זכתה באליפות ספרד בפער של נקודה בלבד מריאל סוסיאדד, זכייה שלישית ברציפות עבורה בתואר.
המשחק עצמו הוכרע משער של אלן קנדי, מגנה השמאלי של ליברפול, שמונה דקות בלבד לסיום המשחק.
ליברפול החלה את דרכה בסיבוב הראשון מול אואולון פאלוסאורה הפינית.
במשחק הראשון בחוץ התקשתה ליברפול מול אלופת פינלנד, ועל אף שהובילה משער של טרי מקדרמוט, ספגה את שער השוויון לקראת הסיום, והמשחק הסתיים בשוויון 1-1. הגומלין באצטדיון אנפילד היה שונה לחלוטין.
גריים סונס כבש שלושער וכמוהו גם מקדרמוט, דייוויד פיירקלאף הוסיף צמד, וליברפול הביסה 10-1 את יריבתה בדרך לשמינית הגמר.
בשלב שמינית הגמר פגשה ליברפול את אברדין הסקוטית.
במשחק החוץ שוב היה זה מקדרמוט לכבוש במשחק שלישי ברציפות, וקבע כבר בדקה החמישית את תוצאת המשחק, 1-0 לליברפול.
שוב הגומלין הביתי היה נוח יותר עבור ליברפול, שהביסה 4-0 את אברדין, ועם 5-0 בסיכום המפגשים העפילה לרבע הגמר.
בשלב רבע הגמר פגשה ליברפול את צסק"א סופיה הבולגרית.
המשחק הראשון היה הפעם באנפילד, וליברפול למעשה הכריעה את ההתמודדות עם ניצחון מרשים של 5-1. סונס השלים שלושער שני בטורניר.
בגומלין השלימה ליברפול ניצחון חמישי ברצף בטורניר, 1-0 בדרך לשלב הבא.
בחצי הגמר פגשה ליברפול ביריבה החזקה מגרמניה המערבית, באיירן מינכן.
בסופו של דבר, בדקה ה-83 היה זה ריי קנדי שכבש ראשון והעניק לליברפול יתרון 1-0 סמוך מאוד לסיום.
קרל היינץ רומניגה השווה חמש דקות לאחר מכן, אך באיירן לא הצליחה להשלים מהפך בזמן שנותר, וליברפול העפילה לגמר השלישי בתולדותיה בזכות חוק שערי חוץ.
אלופת ספרד ריאל מדריד החלה את דרכה מול לימריק מאירלנד.
במשחק הראשון בחוץ ריאל מצאה עצמה בפיגור בתוך המחצית השנייה, אך השלימה את המהפך וניצחה 2-1. בגומלין ריאל לא הותירה כל סיכוי ללימריק והביסה אותה 5-1, עם צמד שערים של סנטיאנה.
בשמינית הגמר פגשה ריאל את בודפשט הונבד, נציגת הונגריה.
המשחק הראשון באצטדיון סנטיאגו ברנבאו הסתיים בניצחון מינימלי של ריאל, 1-0 משער של סנטיאנה.
בגומלין השלימה ריאל העפלה חלקה לרבע הגמר עם ניצחון 2-0, ו-3-0 בסיכום שני המשחקים.
רבע הגמר זימן לריאל מפגש מול ספרטק מוסקבה מברית המועצות.
המשחק הראשון שוחק באצטדיון דינמו לנין בטביליסי, וריאל התקשתה למצוא את הרשת במשחק שהסתיים בשוויון 0-0. הגומלין גם הוא עבר ללא שערים עד לדקה השבעים, אז איסידרו העלה את ריאל ליתרון, ובהמשך אף השלים צמד שהעניק לריאל ניצחון 2-0 וכרטיס לחצי הגמר.
בשלב חצי הגמר פגשה ריאל את אינטר מילאנו האיטלקית.
במשחק הראשון בבית עשתה ריאל צעד משמעותי לקראת הגמר כשגברה על אינטר 2-0 והשלימה חמישה משחקים רצופים ללא ספיגה באירופה.
בגומלין בסן סירו אינטר נטלה את ההובלה כשעה מפתיחת המשחק, אך לא השכילה לכבוש את השני וניצחה בסיום 1-0 בלבד, שהספיק לריאל כדי לעלות לגמר התשיעי בתולדותיה, עם ניצחון 2-1 בסיכום שני המפגשים.
ליברפול הגיעה למשחק לאחר עונה קשה בליגה האנגלית, אותה סיימה במקום החמישי בלבד.
ריאל מדריד של המאמן וויאדין בושקוב העפילה לגמר התשיעי בתולדותיה, יותר מכל מועדון אחר, אך לאחר 15 שנים שבהן נעדרה מהמעמד ולאחר שסיימה את העונה בספרד כסגנית האלופה.
ריאל סבלה אף היא מפציעות, ובניגוד לליברפול שהצליחה להעמיד הרכב מלא, הגיעה ריאל למשחק הגמר ללא השוער הבכיר מריאנו גרסיה רמון וללא הקשר ריקרדו גאייגו.
גם שיתופו של חלוץ הקבוצה לורי קנינגהאם היה בספק, אך לבסוף הוא עלה בהרכב על אף שלא שיחק מאז חודש נובמבר בגלל פציעות.
המשחק עצמו לא התעלה לרמה גבוהה.
שתי הקבוצות התקשו לייצר מצבים במשחק מתוח וסגור בו השתדלו בעיקר לא לספוג.
לאחר שהמשחק נפתח בשליטה של ליברפול, הצליחה ריאל מדריד ליטול את השליטה במגרש, כשמצד אחד הצליחה להצר את צעדיו של דלגליש הודות למשחק טוב של רפאל גרסיה קורטס, ומהצד השני שלטה יותר בכדור, בעיקר בזכותם של אולי שטיליקה וחואניטו.
השליטה של ריאל כמעט ותורגמה לשער יתרון, לאחר שמסירה טובה של חואניטו חתכה את ההגנה האנגלית, וחוסה אנטוניו קמאצ'ו, לבדו מול השוער ריי קלמנס, שלח את הכדור החוצה.
מן העבר השני, ליברפול הייתה קרובה לכיבוש לקראת סיום המחצית הראשונה, כשדלגליש מסר כדור לגריים סונס שהקדים את ההגנה הספרדית אך הבעיטה שלו נהדפה על ידי אגוסטין, שוערה המחליף של ריאל.
בסיומה של המחצית הראשונה נותרה התוצאה שוויון 0-0.
פתיחת המחצית השנייה זימנה עבור ריאל הזדמנות טובה לכיבוש.
הגנת ליברפול נעצרה לאחר כדור עומק לכיוונו של קנינגהאם, לאחר מחשבה שגויה כי קנינגהאם בעמדת נבדל, מה שהותיר לבסוף את קמאצ'ו לבדו מול קלמנס.
השוער האנגלי יצא לכיוונו של קמאצ'ו, וזה ניסה להקשית מעליו, אך הכדור עלה גבוה מעל לשער.
בדקה ה-82 הצליחה ליברפול לכבוש את השער היחיד במשחק.
הוצאת חוץ של ריי קנדי מאגף שמאל מצאה את אלן קנדי, שחדר עם הכדור משמאל לרחבה.
קנדי תפס את הגנת ריאל לא מוכנה, ניער מעליו את קורטס ובעט מזווית קשה לפינה הרחוקה הגבוהה ולרשת, 1-0 לליברפול.
ריאל ניסתה לחזור למשחק ושלחה את כל שחקניה קדימה בדקות הסיום, מה שהותיר אותה חשופה להתקפות מתפרצות ודווקא קירב את ליברפול לשער השני.
אגוסטין היה במקום במספר הצלות שהותירו את התוצאה על כנה עד לסיום, 1-0 לליברפול.
בעקבות הניצחון של ליברפול, השלישי שלה בתוך חמש שנים, היה בוב פייזלי למאמן הראשון שזוכה בתואר שלוש פעמים.
גמר גביע אירופה לאלופות 1980 התקיים באצטדיון סנטיאגו ברנבאו במדריד, ספרד ב-28 במאי 1980, ובו נקבע כי הזוכה בטורניר גביע אירופה לאלופות לעונת היא נוטינגהאם פורסט האנגלית, שניצחה במשחק המבורג מגרמניה המערבית בתוצאה 1-0. משחק הגמר נעל את המהדורה ה-25 של גביע אירופה לאלופות.
נוטינגהאם פורסט, אלופת אירופה המכהנת, שמרה על התואר עונה אחת לאחר שהגיעה לגמר הראשון בתולדותיה וזכתה בו.
עם שתי אליפויות אירופה ורק אליפות אנגליה אחת, הייתה נוטינגהאם לקבוצה הראשונה בהיסטוריה שלזכותה יותר אליפויות אירופה מאליפויות מקומיות.
היא שמרה על רצף הזכיות האנגליות במפעל, והעלתה אותו לשלוש זכיות רצופות, ברצף שהתארך לבסוף לשש זכיות.
כמו כן, היא הייתה למועדון הרביעי ברציפות שזוכה ביותר מאליפות אירופה אחת ברצף, אחרי אייאקס אמסטרדם (1971–1973), באיירן מינכן (1974–1976) וליברפול (1977–1978).
המבורג העפילה לגמר הראשון בתולדותיה, והייתה למועדון הגרמני השלישי שמגיע למעמד זה, אחרי באיירן מינכן ובורוסיה מנשנגלדבך.
על אף שלא זכתה באליפות אנגליה בעונת , העפילה נוטינגהאם פורסט לטורניר עקב זכייתה באליפות אירופה באותה עונה.
בליגה היא סיימה כסגניתה של ליברפול.
לעומתה, המבורג זכתה בבונדסליגה על מנת להעפיל למפעל, וזאת לאחר שהקדימה בנקודה אחת את שטוטגרט בראש הטבלה.
המשחק עצמו הוכרע משער של ג'ון רוברטסון כבר בדקה ה-20, לאחר שבעט כדור שטוח מ-18 מטרים לפינת שערו של רודולף קארגוס.
אלופת אירופה המכהנת החלה את המסע להגנה על התואר מול אסטר השוודית.
במשחק הראשון בבית גברה נוטינגהאם 2-0 על אסטר מצמד של איאן בוייר במחצית השנייה.
שוויון 1-1 במשחק הגומלין בשוודיה הספיק לנוטינגהאם כדי להמשיך לשלב הבא.
בשלב שמינית הגמר פגשה נוטינגהאם את ארגש פיטשטי הרומנית.
נוטינגהאם פתחה מצוין את המשחק הראשון והובילה 2-0 כבר לאחר רבע שעה, במה שהייתה לתוצאת הסיום של המשחק.
היא השלימה ניצחון כפול בזכות 2-1 ברומניה שהעניק לה את הכרטיס לשלב הבא.
רבע הגמר זימן לנוטינגהאם מפגש עם נציגת גרמניה המזרחית, דינמו ברלין.
המשחק הראשון נערך באנגליה, ובו הנחילה דינמו הפסד אירופי ראשון באותה עונה לנוטינגהאם, 1-0. אלופת אירופה הגיעה לגומלין בחוץ עם גבה אל הקיר, אך הפגינה יכולת משכנעת ובסיום המחצית הראשונה כבר הובילה 3-0 (צמד לטרבור פרנסיס).
דינמו עוד חזרה למשחק עם שער בפתיחת המחצית השנייה, אך בסיום 3-1 לנוטינגהאם, שהעפילה לחצי הגמר עם 3-2 בסיכום שני המפגשים.
המשוכה האחרונה בדרכה של נוטינגהאם לגמר שני ברציפות הייתה אייאקס אמסטרדם ההולנדית.
פעם נוספת אירחה נוטינגהאם את המשחק הראשון, והשיגה מקדמה נאה עם ניצחון 2-0 על ההולנדים.
במשחק הגומלין התקרבה אייאקס עם שער בדקה ה-65, אך לא הצליחה למצוא שנית את הרשת וניצחה 1-0 בלבד.
נוטינגהאם פורסט, עם 2-1 בסיכום שני המפגשים, העפילה לגמר השני בתולדותיה.
המבורג פתחה את משחקיה מול ואלור האיסלנדית.
במשחק הראשון בחוץ גברה המבורג 3-0 על יריבתה (צמד להורסט רובש), והשלימה ניצחון כפול בגומלין הביתי עם 2-1 בדרך לשלב הבא.
בשמינית הגמר פגשה המבורג את דינמו טביליסי מברית המועצות, שהדהימה את ליברפול והדיחה אותה בסיבוב הראשון.
במשחק הראשון בהמבורג המשיכה האורחת את המומנטום מהסיבוב הראשון ועלתה ראשונה ליתרון, אך המבורג השלימה מהפך וניצחה 3-1, כולל שער של קווין קיגן האנגלי שנקם את הדחתה של קבוצתו לשעבר.
קיגן כבש גם בגומלין בדרך לניצחון נוסף, 3-2 שהעניק להמבורג את הכרטיס לרבע הגמר.
בשלב רבע הגמר פגשה המבורג את היידוק ספליט.
המשחק הראשון נערך בהמבורג, והמארחת ניצחה משער בודד על סף סיום המחצית הראשונה.
משחק הגומלין בספליט היה צמוד ודרמטי.
המבורג עלתה ראשונה ליתרון כבר בדקות הפתיחה, אך ספגה את השוויון לאחר כעשרים דקות.
שתי דקות אחר כך שוב נטלה המבורג את היתרון, אך עם פתיחת המחצית השנייה שוב מצאה האורחת את שער השווין.
בדקה ה-86 עלתה היידוק ליתרון ראשון במשחק, 3-2, אך לא הצליחה לכבוש שער נוסף.
ההתמודדות הכפולה הסתיימה בשוויון 3-3, והמבורג העפילה בזכות חוק שערי חוץ.
חצי הגמר הפגיש בין המבורג לשיאנית הזכיות בתואר, ריאל מדריד הספרדית.
ריאל רצתה להעפיל לגמר באצטדיונה הביתי, ועשתה צעד חשוב לקראת הגמר עם ניצחון ביתי 2-0 מצמד של סנטיאנה.
במשחק הגומלין הדהימה המבורג את הספרדים.
רובש ומנפרד קאלץ כבשו צמדים, והמבורג הביסה 5-1 את ריאל מדריד.
עם 5-3 בסיכום המפגשים, העפילה המבורג לראשונה בתולדותיה לגמר גביע אירופה.
משחק הגמר ציין חצי יובל לטורניר, ולכבוד המאורע נבחר אצטדיון סנטיאגו ברנבאו המפואר כאצטדיון המארח.
בפועל, הגעתן של שתי קבוצות קטנות יחסית בקנה מידה אירופי, הובילה ליציעים ריקים בחציים.
נוטינגהאם פורסט, תחת המאמן המצליח בתולדותיה בריאן קלאף, הגיעה למשחק כאלופה המכהנת, אך עם זאת לא הגיעה כפייבוריטית.
היא חסרה במשחק את החלוץ הבכיר בסגל שלה, טרבור פרנסיס, שסבל מקרע בגיד אכילס.
מנגד, גם המבורג שניצבה לגמר הראשון בתולדותיה הייתה קבוצה צנועה, ואף היא חסרה את החלוץ הבכיר שלה, הורסט רובש, שפציעה בקרסול מנעה ממנו לפתוח בהרכב והוא שולב מהספסל בלבד במהלך המשחק.
פתיחת המשחק התנהלה בשליטה של המבורג.
נוטינגהאם הציגה משחק הגנתי והייתה נתונה ללחץ מצדם של הגרמנים.
המצב הטוב ביותר בפתיחת המשחק היה פליקס מגאת, שבעט היטב בעיטה חופשית שנעצרה על ידי פיטר שילטון.
על אף הלחץ של המבורג, הראשונה לכבוש הייתה דווקא נוטינגהאם פורסט, באחת ההתקפות הבודדות שלה עד אז.
בדקה ה-20 החל ג'ון רוברטסון, ששיחק כקיצוני שמאלי, בפריצה למרכז.
הוא החליף מסירה כפולה עם גארי בירטלס, ובעט מכ-18 מטרים שטוח לפינה.
רודולף קארגוס נכנע לכדור, ונוטינגהאם עלתה ליתרון ראשון במשחק.
המבורג מצדה כבשה כשתי דקות לאחר מכן.
וילי ריימן הגיע ראשון לכדור חוזר מהדיפה של שילטון לאחר בעיטה של מגאת, אך השער נפסל בטענת נבדל.
מנקודה זו ואילך, התבצרה נוטינגהאם בהגנה.
צמד הבלמים לארי לויד וקני ברנס מנעו מהמבורג להתקרב לשער, וכשבכל זאת הצליחה המבורג לייצר בעיטות למסגרת, היא נתקלה בשלטון שהיה בטוח מאוד בשערו.
עוד בתוך המחצית הראשונה הייתה קרובה המבורג לשוויון.
כדור שהוגבה לתוך הרחבה הורד בחזה על ידי קווין קיגן לעברו של יורגן מילבסקי, שבעט מ-16 מטרים בנגיעה, אך נהדף בזינוק מרשים של שילטון.
המחצית השנייה המשיכה את המגמות מן החצי הראשון.
רובש החלוץ עלה במקומו של הולגר הירונימוס הקשר והמבורג לחצה כדי להשיג את השוויון, בעוד האנגלים היו עסוקים בעיקר בהתגוננות.
מגאת שוב היה קרוב לשוויון, כשבעט מהאוויר לאחר הגבהה מאגף ימין.
שילטון כבר נכנע לכדור, אך לויד היה במקום כדי להציל.
מנפרד קאלץ גם הוא ניסה את מזלו מחוץ לרחבה אך נעצר בעמוד השער.
שילטון רשם הצלה מרהיבה נוספת, לאחר שזינק לבעיטה ממרחק של הקפטן פיטר נוגלי שעשתה דרכה לחיבורים הרחוקים.
מספר דקות נוספות עברו, וכדור קרן של המבורג מאגף ימין הורחק לא טוב, נוגלי בעט לכיוון השער ויצר ערבוביה ברחבה, עד שאיוואן בוליאן החמיץ מקרוב ובעט החוצה.
כרבע שעה לסיום הגיעה נוטינגהאם למצב נדיר בהתקפה מתפרצת.
בירטלס דהר לבד כמחצית המגרש, הותיר מאחור את נוגלי וניצב לבדו מול קארגוס, אך ברגע האחרון שעט קאלץ מאחוריו וחילץ ממנו את הכדור.
שריקת הסיום הותירה את הגרמנים מתוסכלים, לאחר שבהחלט היו ראויים לשער במשחק.
עם זאת, המשחק הנחוש של הקבוצה שלא הגיעה כפייבוריטית העניק לה את התואר השני ברציפות.
גמר גביע אירופה לאלופות 1979 התקיים באצטדיון האולימפי במינכן, גרמניה ב-30 במאי 1979, ובו נקבע כי הזוכה בטורניר גביע אירופה לאלופות לעונת היא נוטינגהאם פורסט האנגלית, שניצחה במשחק מאלמה השוודית בתוצאה 1-0. משחק הגמר נעל את המהדורה ה-24 של גביע אירופה לאלופות.
שתי הקבוצות העפילו לגמר הראשון בתולדותיהן.
נוטינגהאם פורסט המשיכה את המסורת האנגלית והייתה לנציגה הרביעית אי פעם בגמר המפעל (אחרי מנצ'סטר יונייטד, לידס יונייטד וליברפול, זוכת השנתיים האחרונות), ואלופת אירופה השלישית שמגיעה מאנגליה.
מאלמה הייתה לשוודית היחידה אי פעם בגמר המפעל הבכיר.
שתי הקבוצות העפילו לגמר בעקבות זכייתן באליפות המקומית.
נוטינגהאם פורסט זכתה באליפות אנגליה לעונת בפער של שבע נקודות מאלופת אירופה ליברפול, תוך שהיא רושמת עונה נטולת הפסדי בית, עם שלושה הפסדים בלבד בכל העונה.
מאלמה זכתה באליפות שוודיה לעונת לאחר שהקדימה אף היא בשבע נקודות את אלפסבורג בראש הטבלה.
המשחק עצמו הוכרע משער של טרבור פרנסיס בנגיחה ממש על סף הירידה להפסקה, לאחר הגבהה של ג'ון רוברטסון מאגף שמאל.
הגרלת הסיבוב הראשון זימנה לנוטינגהאם פורסט את אחד המפגשים הקשים ביותר שיכלה לקבל - מפגש כל-אנגלי מול אלופת אירופה שנתיים ברציפות, ליברפול.
במשחק הראשון בבית הצליחה נוטינגהאם להדהים את ליברפול, וגברה עליה 2-0. שוויון 0-0 באצטדיון אנפילד קבע כי נוטינגהאם מעפילה על חשבון ליברפול לשמינית הגמר, ואלופת אירופה מסיימת את דרכה כבר בסיבוב הראשון.
הנקמה הספורטיבית של ליברפול באותה עונה הייתה הזכייה באליפות אנגליה על חשבונה של סגניתה נוטינגהאם.
לאחר שגברה על ליברפול, פגשה נוטינגהאם בשמינית הגמר את א.א.ק.
המשחק הראשון באתונה הסתיים בניצחונה של נוטינגהאם 2-1, ובגומלין המשיכה אלופת אנגליה להפגין יכולת מרשימה, השלימה ניצחון כפול עם ניצחון 5-1, והעפילה לשלב הבא.
ברבע הגמר פגשה נוטינגהאם את גראסהופרס ציריך עם החלוץ הפורה של העונה באירופה, קלאודיו סוסלר.
סוסלר העלה את גראסהופרס ליתרון מפתיע במשחק הראשון בנוטינגהאם, אך המארחת השוותה לפני המחצית, ובמחצית השנייה כבשה שלוש פעמים בדרך לניצחון 4-1. בגומלין בציריך שוב העלה סוסלר את גראסהופרס ליתרון, שערו ה-11 בשישה משחקים, אך מרטין אוניל קבע שוויון 1-1 וניצחון 5-2 בסיכום לנוטינגהאם.
שלב חצי הגמר הפגיש בין נוטינגהאם לפ.צ.
המשחק הראשון בנוטינגהאם היה דרמטי ורב שערים.
קלן הובילה 2-0 כבר לאחר עשרים דקות, אך נוטינגהאם הצליחה להשלים מהפך, ולאחר שעה של משחק התוצאה עמדה על 3-2 ביתי.
חמש דקות לסיום מצאה קלן את השוויון, 3-3 דרמטי בסיום.
נוטינגהאם הגיעה למשחק הגומלין בידיעה כי היא חייבת לכבוש שער, והיא אכן עשתה זאת בדקה ה-65, כשאיאן בוייר קבע את תוצאת המשחק - 1-0 לנוטינגהאם פורסט, שהעפילה לראשונה בתולדותיה לגמר גביע אירופה לאלופות.
מאלמה החלה את המסע לעבר הגמר הראשון בתולדותיה במפגש מול מונקו, שהעפילה מהסיבוב המוקדם בו הדיחה את סטיאווה בוקרשט.
המשחק הביתי הראשון של מאלמה הסתיים בשוויון 0-0, ובגומלין הספיק שער בודד בדקה ה-35 כדי לקבוע 1-0 למאלמה, שמעפילה לשמינית הגמר.
השוודים פגשו בשמינית הגמר את דינמו קייב מברית המועצות.
במשחק הראשון בחוץ שמרה מאלמה על רשת נקייה, והקבוצות נפרדו בשוויון 0-0. בגומלין הביתי ניצחה מאלמה 2-0, נותרה ללא ספיגה לאחר ארבעה משחקים במפעל והעפילה לשלב הבא.
ברבע הגמר נחלה מאלמה הפסד ראשון בטורניר.
היא פגשה את ויסלה קרקוב הפולנית, שהפכה שער יתרון מוקדם של טומי הנסון לניצחון 2-1. במשחק הגומלין בשוודיה עלתה קרקוב ליתרון בדקה ה-58, ונראה היה כי הגיע סוף דרכה של מאלמה בטורניר, אך השוודים הצליחו בכל זאת להשלים מהפך.
שלושער של אנדרס ליונגברג, שניים מתוכם בפנדלים, הובילו את מאלמה לניצחון 4-1 שמחק את ההפסד מהמשחק הראשון.
5-3 בסיכום שני המשחקים למאלמה, שהעפילה לשלב הבא.
בחצי הגמר פגשה מאלמה את אוסטריה וינה.
המשחק הראשון בווינה הסתיים בשוויון 0-0, ובגומלין שער ניצחון של הנסון בדקה ה-47 קבע 1-0 למאלמה, שמעפילה לראשונה בתולדותיה לגמר גביע אירופה לאלופות.
נוטינגהאם פורסטסיבוב מאלמהיריבהסיכוםמשחק ראשוןמשחק שנייריבהסיכוםמשחק ראשוןמשחק שני ליברפול2 – 02 - 0 (בית)0 - 0 (חוץ)סיבוב ראשון מונקו1 – 00 - 0 (בית)1 - 0 (חוץ) א.א.ק.
נוטינגהאם פורסט הגיעה למשחק הגמר תחת המאמן המצליח בתולדותיה, בריאן קלאף.
על אף שנחשבה קבוצה קטנה יחסית בכדורגל האנגלי, היא צלחה את כל שלבי הטורניר והעפילה עד לגמר.
בחודש פברואר של אותה עונה, רכש קלאף את טרבור פרנסיס מברמינגהאם סיטי, תמורת סכום חסר תקדים בזמנו של מיליון ליש"ט.
לפי חוקי אופ"א, לא יכול היה פרנסיס ליטול חלק במשחקיה של הקבוצה באירופה לשלושה חודשים מזמן הרכישה, כך שהמשחק הראשון בו יכול היה להשתתף היה הגמר עצמו.
בהיעדרו של מרטין אוניל הפצוע, בחר קלאף לפתוח עם פרנסיס, במשחקו הראשון בקריירה במסגרת אירופית, בהרכב הפותח על חשבונו של ארצ'י גמיל שנותר על הספסל.
מנגד התייצבה מאלמה, שהפתיעה מאוד בעצם העפלתה לגמר.
מאמנה האנגלי של מאלמה, בוב האוטון, הוביל את קבוצתו במפתיע למעמד המכובד, אך סבל מחסרונם של בו לארסון ושל רוי אנדרסון, שניים משחקני המפתח של הקבוצה, שנעדרו עקב פציעות.
גם קפטן הקבוצה, סטפן טאפר, היה בספק למשחק לאחר ששבר את בוהן רגלו באימון ערב משחק הגמר, אך לבסוף עלה בהרכב.
הגעתן של שתי הקבוצות הקטנות יחסית למשחק הגמר הביאה לכך שהאצטדיון האולימפי במינכן לא התמלא, ונותר ריק בחלקו הגדול.
גם המשחק עצמו, שלא התעלה לרמה גבוהה, פגע מעט ביוקרתו של המעמד.
מאלמה, שגם כך, חסרה מספר שחקנים חשובים, בחרה מפתיחת המשחק להתבצר בהגנה וכמעט ולא יצרה מצבי הבקעה כלל.
ההזדמנות הראשונה של נוטינגהאם פורסט במשחק הגיעה מרגליו של גארי בירטלס.
החלוץ עקף את שחקני ההגנה כדי להשתלט ראשון על הגבהת עומק שהותירה אותו לפרוץ לבד מול השוער יאן מולר שיצא לעברו.
בירטלס הקפיץ את הכדור מעל לשוער, אך הכדור עלה מעל השער.
נוטינגהאם הוסיפה להפעיל לחץ על שערה של מאלמה, כשג'ון מקגוברן הקפטן בעט כדור חד מקצה הרחבה שהחמיץ במעט את המסגרת.
גם איאן בוייר ניסה את מזלו בבעיטה מרחוק שמצאה את השוער מוכן.
עוד במחצית הראשונה, טוני וודקוק מצא עצמו לבד מול השוער וניסה לעבור אותו, אך מולר ירד טוב וקלט את הכדור מרגליו.
כשהמחצית הייתה על סף סיום, עם הכניסה לתוספת הזמן, מצאה נוטינגהאם את השער הראשון במשחק.
נוטינגהאם חטפה כדור במרכז המגרש, ובוייר שלח אותו שמאלה לכיוונו של ג'ון רוברטסון.
הקיצוני השמאלי של נוטינגהאם עבר שני שחקני הגנה שניצבו מולו, ושלח הגבהה אל תוך תיבת החמש.
מי שהגיע לכדור ראשון תוך כדי פריצה היה טרבור פרנסיס, שתוך כדי נפילה נגח אותו לרשת הגבוהה וקבע 1-0 לנוטינגהאם פורסט.
במחצית השנייה הגיע בירטלס למצב בטוח לכיבוש.
וודקוק שלח כדור גובה לכיוון הרחבה, ובירטלס עלה מעל המגן ונגח ראשון.
הכדור עלה גבוה, וכשירד חזרה מצא עצמו בירטלס לבד לחלוטין מול השוער.
הוא ניסה לבעוט מהאוויר, חופשי לגמרי, אך הכדור עלה גבוה מעל השער.
מספק דקות עברו, והפעם רוברטסון היה קרוב לכיבוש השער השני.
פרנסיס פרץ על קו ימין ועבר שלושה שחקני הגנה עד שהגיע ממש אל קו החוץ.
משם, שיגר כדור רוחב לרחבה.
הראשון להגיע היה רוברטסון, שבעט בנגיעה אחת הישר לקורת השער של מולר.
תוצאת המחצית נשמרה עד לסיום, ונוטינגהאם פורסט הייתה לאלופת אירופה לראשונה בתולדותיה.
גמר גביע אירופה לאלופות 1978 התקיים באצטדיון ומבלי בלונדון, אנגליה ב-10 במאי 1978, ובו נקבע כי הזוכה בטורניר גביע אירופה לאלופות לעונת היא ליברפול האנגלית, שניצחה במשחק קלאב ברוז' הבלגית בתוצאה 1-0. משחק הגמר נעל את המהדורה ה-23 של גביע אירופה לאלופות.
ליברפול הגיעה כאלופת אירופה המכהנת לאחר זכייתה בתואר בהופעתה הראשונה אי פעם בגמר, עונה קודם לכן.
זכייתה השנייה בתואר הפכה אותה לקבוצה האנגלית הראשונה שזוכה בתואר יותר מפעם אחת.
מנגד, קלאב ברוז' הגיעה לגמר הראשון אי פעם בתולדותיה.
היא הייתה לקבוצה הבלגית הראשונה, והיחידה עד כה, שמעפילה לגמר גביע אירופה לאלופות.
ליברפול העפילה אוטומטית לטורניר בעקבות זכייתה בטורניר עונה קודם לכן.
היא נותרה הנציגה האנגלית היחידה בטורניר, מכיוון שהוסיפה וזכתה גם באליפות אנגליה לעונת , בפער של נקודה בלבד ממנצ'סטר סיטי.
קלאב ברוז' העפילה לטורניר לאחר שזכתה באליפות בלגיה בפער חמש נקודות מאנדרלכט.
היה זה הגמר האירופי השני בו נפגשות ליברפול וקלאב ברוז'.
בפעם הקודמת נפגשו הקבוצות בגמר גביע אופ"א לעונת , ששוחק בשיטת בית-חוץ.
ליברפול ניצחה את ברוז' 4-3 בסיכום שני המפגשים.
המשחק עצמו הוכרע משער בדקה ה-64 של קני דלגליש, שהקפיץ מעל השוער לאחר כדור עומק של גריים סונס.
ליברפול, שעונה קודם לכן זכתה הן באליפות אירופה והן באליפות אנגליה, זכתה בכרטיס חופשי לשלב שמינית גמר, ובכך למעשה דילגה על הסיבוב הראשון.
מכך, שקלאב ברוז' נאלצה לשחק שני משחקים (סיבוב אחד) יותר מליברפול בדרכה אל הגמר.
אלופת אירופה החלה את דרכה, אם כן, בשלב שמינית הגמר.
היא הוגרלה לשחק מול אלופת גרמניה המזרחית, דינמו דרזדן, ואירחה אותה במשחק הראשון באצטדיון אנפילד.
ליברפול עמדה בציפיות, ג'ימי קייס תרם צמד שערים ובסיום הביסה ליברפול את דרזדן בתוצאה 5-1. לאחר מחצית מאופסת במשחק הגומלין, כבשה דרזדן שני שערים בתוך שבע דקות מפתיחת המחצית השנייה, אך ליברפול עצרה את הסחף עם שער חוץ שגם קבע את תוצאת המשחק, 2-1 לדרזדן.
בסיכום שני המפגשים העפילה ליברפול עם ניצחון 6-3.
ברבע הגמר פגשה ליברפול את בנפיקה ליסבון הפורטוגלית.
במשחק הראשון בחוץ נקלעה ליברפול לפיגור מוקדם, אך הצליחה להפוך את התוצאה ולנצח 2-1. במשחק הגומלין באנפילד השתלטה ליברפול על המשחק כבר בדקות הראשונות, בדרך לניצחון 4-1 - ניצחון כפול לליברפול, שהעפילה לחצי הגמר עם 6-2 בסיכום.
חצי הגמר היה שחזורו של משחק הגמר הקודם, בו פגשה ליברפול את בורוסיה מנשנגלדבך מגרמניה המערבית.
במשחק הראשון בחוץ עלתה בורוסיה ליתרון ראשון בתוך המחצית הראשונה.
דייוויד ג'ונסון השווה את התוצאה בדקה ה-88, אך בורוסיה כבשה כעבור דקה בבעיטה חופשית של ריינר בונהוף, וניצחה 2-1. במשחק הגומלין באנפילד, הצליחה ליברפול להפוך את ההפסד במשחק הראשון עם ניצחון מרשים של 3-0, והותירה את פינאליסטית העונה שעברה מחוץ לתחרות, בדרכה להופעה שנייה ברציפות בגמר הטורניר.
אלופת בלגיה החלה את דרכה מול קופס הפינית בסיבוב הראשון.
במשחק הראשון בפינלנד הצליחה המארחת לשמור על רשת נקייה במחצית הראשונה, אך קלאב ברוז' התעוררה במחצית השנייה וכבשה ארבע פעמים בדרך לניצחון 4-0. בגומלין הביתי הביסה ברוז' 5-2 את קופס, ועם 9-2 מרשים בסיכום שני המפגשים העפילה לשלב הבא.
בשמינית הגמר המתינה לברוז' פנאתינאיקוס היוונית.
במשחק הראשון בבית גברה ברוז' 2-0 על היוונים.
בגומלין בחוץ ספגה ברוז' בדקה ה-82, אך בדקות שנותרו לא הצליחה פנאתינייקוס למצוא את הרשת פעם נוספת, וברוז' העפילה עם 2-1 בסיכום שני המפגשים.
ברבע הגמר פגשה ברוז' את אתלטיקו מדריד הספרדית.
הבלגים שמרו על מאזן ביתי מושלם עם ניצחון 2-0 במשחק הראשון.
במשחק הגומלין הובילה אתלטיקו 2-0 לאחר חצי שעה בלבד.
קלאב ברוז' כבשה שער מצמק במחצית השנייה, שער חוץ חשוב בהתמודדות, ועד לסיום כבשה כל קבוצה שער נוסף.
3-2 בסיום לאתלטיקו, אך ברוז' הייתה זו שהעפילה עם 4-3 בסיכום המפגשים.
בחצי הגמר פגשה ברוז' לצמד מפגשים קשה את יובנטוס האיטלקית.
במשחק הראשון בטורינו, יובנטוס הצליחה לכבוש שער ניצחון מרגליו של רוברטו בטגה ארבע דקות בלבד לסיום, וניצחה 1-0. בגומלין הביתי מחק פונס בסטינס את היתרון האיטלקי כבר לאחר שלוש דקות, והעלה את ברוז' ל-1-0. התוצאה נשמרה עד לסיום, והקבוצות עברו להכרעה בהארכה.
בדקה ה-116, ארבע דקות לפני שהמשחק עובר לדו-קרב בעיטות עונשין, כבש רנה ונדרייקן את שער הניצחון של ברוז', 2-0 בסיום שהקנה לברוז' העפלה ראשונה בתולדותיה לגמר גביע אירופה לאלופות.
המשחק התקיים במדינתה, מה שהביא את ליברפול לשחק כשמאחוריה עשרות אלפי אוהדים.
המאמן בוב פייזלי חסר את טומי סמית', מכובשי השערים בניצחון 3-1 על בורוסיה מנשנגלדבך במשחק הגמר הקודם, ששבר את הבוהן לאחר שהפיל מכוש על רגלו.
גם דייוויד ג'ונסון לא עמד לרשותו של פייזלי, לאחר שסבל מפציעה בברך.
קלאב ברוז' של המאמן ארנסט האפל הפתיעה בעצם העפלתה לגמר.
היא חסרה במשחק מספר שחקני מפתח ובהם ראול למברט שסבל מפציעה.
האפל החליט לשחזר את הטקטיקה בה נקטה הקבוצה מול יובנטוס בחצי הגמר, וקבוצתו התרכזה במשחק ההגנה, תוך שמירה צמודה על שחקני היריבה ושימוש במלכודת נבדל יעילה.
המחצית הראשונה התנהלה כמעט ללא אירועים.
ליברפול התקשתה לפרוץ את המערך ההגנתי של ברוז', שמצדה כמעט ולא יצאה להתקפות.
לקראת סיום המחצית הצליחה ליברפול לייצר מספר מצבי הבקעה ראויים.
הגבהה של טרי מקדרמוט לא הורחקה היטב על ידי הגנת ברוז', וריי קנדי מצא עצמו במצב הבקעה בתוך הרחבה.
הוא בעט מהאוויר תוך כדי נפילה, והכדור חלף על פני השער ויצא החוצה.
הבא לאיים על השער היה ג'ימי קייס, שבעט בעוצמה בעיטה חופשית אותה הדף בירגר ינסן בזינוק מרשים.
השוער הדני של ברוז' היה אחראי לשתי הצלות מרשימות נוספות עד לסיום המחצית הראשונה.
הראשונה הייתה כשיצא משערו על מנת לעצור את פריצתו של דייוויד פיירקלאף והצליח להרחיק את הכדור ברגלו.
המהלך הסתיים במסירה של קני דלגליש לגריים סונס, ובעיטה של האחרון מהאוויר מחוץ לרחבה מעל השער.
ההצלה השנייה הייתה לנגיחה של אלן הנסן מתוך הרחבה, אותה הדף ינסן לקרן.
על אף ההתעוררות המסוימת של ליברפול לקראת סוף המחצית, הקבוצות ירדו להפסקה בשוויון 0-0.
המגמות מהמחצית הראשונה נשמרו גם בפתיחת המחצית השנייה.
ברוז' הייתה עסוקה בעיקר במשחק ההגנה שלה, בעוד ליברפול חיפשה דרכים לפרוץ את המערך.
ההזדמנות המשמעותית הראשונה במחצית השנייה הגיעה לאחר פריצה של פיירקלאף מאגף שמאל.
הוא העביר כדור רוחב שטוח וחזק אל תוך הרחבה, דלגליש ניסה להקדים את ינסן אך שניהם פספסו את הכדור, וג'ינו מאס היה במקום להרחיק לפני קייס.
מספר דקות אחר כך נרשמה אחת מההחמצות הגדולות של המשחק.
דלגליש מסר למקדרמוט ממש ליד עיגול האמצע, והאחרון החל לפרוץ לכיוון השער.
שחקני ההגנה של ברוז' לא היו קרובים למקדרמוט, שמצא עצמו פנוי לגמרי על סף הרחבה, ובעט שטוח וחזק אך ינסן היה במקום כדי להציל מצב ודאי לכיבוש שער.
ברוז' החלה לשלוח יותר שחקנים לחלק ההתקפי, ולראשונה במשחק אף החלה לאיים על השער של ליברפול.
ההזדמנות הממשית הראשונה של ברוז' הגיעה ממסירה ארוכה של רנה ונדרייקן לכיוונו של יאן סורנסן באגף ימין.
הבעיטה של סורנסן נבלמה על ידי המגן השמאלי והקפטן של ליברפול, אמלין יוז.
שוערה של ליברפול ריי קלמנס הקדים את לאיוס קו לכדור החוזר ובכך מנע ממנו מצב מצוין לכיבוש.
בדקה ה-64 הצליחה ליברפול לכבוש את השער אותו חיפשה לכל אורך המשחק.
הרחקה בנגיחה מתוך הרחבה של ברוז' הגיעה לסונס, 18 מטרים מן השער.
סונס מסר כדור עומק לכיוונו של דלגליש, שהתחמק ממלכודת הנבדל, ומול ינסן שיצא לעברו הקפיץ את הכדור לפינה הרחוקה.
הכדור, שלא היה חזק מדי, קפץ פעם אחת על הקרקע וחדר לרשת כדי לקבוע 1-0 לליברפול.
ברוז' ניסתה לחזור למשחק ולחפש את השער של ליברפול, ואף התקרבה מאוד לשוויון בדקה ה-80. הנסן ניסה להחזיר כדור לקלמנס, וסורנסן כמעט והצליח לחטוף את הכדור.
קלמנס הצליח להרחיק ברגלו לפני סורנסן, אך הכדור הגיע לעברו של יאן סימואן, שתוך כדי סיבוב הצליח לבעוט בנגיעה.
הכדור של סימואן הכניע את קלמנס ועשה דרכו לעבר הרשת, אך פיל תומפסון שעמד על קו השער הצליח להציל בגלישה.
התוצאה נשמרה עד לסיום, וליברפול זכתה להניף את הגביע, ולזכות בתואר אלופת אירופה בפעם השנייה ברציפות.
גמר גביע אירופה לאלופות 1977 התקיים בסטאדיו אולימפיקו ברומא, איטליה ב-25 במאי 1977, ובו נקבע כי הזוכה בטורניר גביע אירופה לאלופות לעונת היא ליברפול האנגלית, שניצחה במשחק בורוסיה מנשנגלדבך מגרמניה המערבית בתוצאה 3-1. משחק הגמר נעל את המהדורה ה-22 של גביע אירופה לאלופות.
ליברפול, מחזיקת גביע אופ"א המכהנת, הופיעה לראשונה בתולדותיה בגמר.
היא הייתה לקבוצה האנגלית השלישית שעושה זאת (אחרי מנצ'סטר יונייטד ולידס יונייטד), והשנייה שזוכה בתואר (אחרי מנצ'סטר ב-1968).
בורוסיה מנשנגלדבך העפילה גם היא לגמר הראשון בתולדותיה.
גם אותה הקדימו שתי קבוצות אחרות ממדינתה, אחרי איינטרכט פרנקפורט ב-1960 ואחרי אלופת אירופה בשלוש העונות הקודמות, באיירן מינכן.
שתי הקבוצות העפילו בזכות זכייתן באליפות המקומית בעונת .
ליברפול זכתה באליפות אנגליה בזכות נקודה אחת יותר מקווינס פארק ריינג'רס, בעוד מנשנגלדבך הקדימה את המבורג בארבע נקודות בצמרת הבונדסליגה.
היה זה הגמר האירופי השני בו נפגשות ליברפול ומנשנגלדבך.
ליברפול גברה 3-2 על מנשנגלדבך בסיכום שני המפגשים.
במשחק עצמו העלה טרי מקדרמוט את ליברפול ליתרון בתוך המחצית הראשונה.
זמן קצר בתוך המחצית השנייה השווה אלן סימונסן את התוצאה, אך טומי סמית' החזיר את היתרון לליברפול, ופיל ניל חתם בפנדל מדויק לקראת הסיום וקבע 3-1 לליברפול.
ליברפול החלה את דרכה בטורניר מול קרוסיידרס, נציגת צפון אירלנד.
המשחק הראשון באצטדיון אנפילד הסתיים בניצחונה של ליברפול 2-0. במשחק החוץ נטלה ליברפול את היתרון בדקה ה-34. בתשע הדקות האחרונות של המשחק, שהיה עד אז צמוד, הוסיפה ליברפול ארבעה שערים נוספים (צמד מתוכם של דייוויד ג'ונסון), וקבעה 5-0 בסיום.
בסיכום שני המפגשים העפילה ליברפול עם 7-0 מרשים לשלב הבא.
בשמינית הגמר פגשה ליברפול את טרבזונספור הטורקית.
במשחק הראשון בטורקיה נכנעה ליברפול 1-0 משער בפנדל בתוך המחצית השנייה.
בגומלין באנפילד מחקה ליברפול את הפיגור כבר בדקה השמינית.
11 דקות אחר כך, בדקה ה-19 של המשחק, ליברפול כבר הובילה 3-0, תוצאה שנותרה עד לסיום.
בסיכום שני המפגשים גברה ליברפול על טרבזונספור 3-1.
בשלב רבע הגמר הוגרלה ליברפול מול סנט אטיין הצרפתית.
כמו בסיבוב הקודם, גם הפעם הפסידה ליברפול את משחקה הראשון בחוץ בתוצאה 1-0, משער של דומיניק באת'ני.
במשחק הגומלין עלתה ליברפול ליתרון 1-0 כבר בדקה השנייה משער של קווין קיגן, אך ליברפול איבדה את היתרון כשבאת'ני השווה בדקה החמישים.
ריי קנדי החזיר את ליברפול ליתרון תוך תשע דקות, אך ליברפול נזקקה לשער נוסף בגלל חוק שערי חוץ.
כשנותרו 18 דקות לסיום, ביצעה ליברפול חילוף והכניסה למגרש את דייוויד פיירקלאף.
החילוף התברר כמנצח שש דקות בלבד לסיום המשחק, כשפיירקלאף כבש שער שקבע 3-1 לליברפול, ו-3-2 בסיכום שני המפגשים.
בחצי הגמר פגשה ליברפול את פ.צ.
במשחק הראשון בחוץ נקלעה ליברפול לפיגור כבר אחרי שש דקות, אך השלימה מהפך (צמד לפיל ניל) וניצחה 3-1 בסיום.
בגומלין, צמד של ג'ימי קייס סייע לליברפול להשלים ניצחון כפול, 3-0 באנפילד ו-6-1 בסיכום שני המפגשים, ששלחו את ליברפול לראשונה בתולדותיה לגמר גביע אירופה לאלופות.
אלופת גרמניה המערבית מצאה עצמה עם הגב לקיר מסר פעמים במהלך דרכה אל הגמר, החל בסיבוב הראשון.
היא התמודדה מול אוסטריה וינה, ובמשחק הראשון בחוץ הפסידה 1-0. במשחק הגומלין מחקה מנשנגלדבך את יתרונה של וינה במחצית הראשונה, ועם שני שערים מהירים במחצית השנייה קבעה 3-0 שהעניק לה את הכרטיס לשלב הבא עם 3-1 בסיכום.
בשמינית הגמר פגשה מנשנגלדבך את טורינו, אלופת איטליה.
במשחק הראשון בטורינו גברה מנשנגלדבך 2-1 על יריבתה, ובתום שוויון מאופס בגומלין העפילה לשלב הבא.
ברבע הגמר התמודדה מנשנגלדבך מול קלאב ברוז' הבלגית.
במשחק הראשון בגרמניה הובילה ברוז' 2-0 במחצית, אך מנשנגלדבך הובילה קאמבק במחצית השנייה לשוויון 2-2. עם זאת, היא ידעה שעקב חוק שערי חוץ היא חייבת לכבוש בגומלין בברוז'.
עד לדקה ה-84, שש דקות בלבד לסיום ההתמודדות, התוצאה נותרה מאופסת, וברוז' כבר הייתה בדרכה לחצי הגמר, אלא שאז כבש וילפריד הנס את שער הניצחון של מנשנגלדבך, 1-0 בסיום ו-3-2 בסיכום שני המפגשים.
גם בחצי הגמר, הותיר המשחק הראשון את מנשנגלדבך בפיגור לקראת הגומלין.
מנשנגלדבך פגשה את דינמו קייב, נציגת ברית המועצות, והפסידה לה 1-0. בגומלין הביתי מחקה מנשנגלדבך את הפיגור בתוך המחצית הראשונה.
שמונה דקות לפני תום המשחק, שהיה שולח את ההתמודדות להארכה, כבש הנס-יורגן ויטקאמפ את השער שקבע 2-0 למנשנגלדבך, ו-2-1 בסיכום שני המפגשים, ששלחו את הקבוצה לגמר הראשון בתולדותיה.
ליברפול הגיעה למשחק לאחר שכבר הבטיחה זכייה נוספת באליפות אנגליה, וארבעה ימים בלבד לאחר שחלום הטרבל שלה נגוז בהפסד 2-1 למנצ'סטר יונייטד בגמר גביע ה-FA.
המאמן בוב פייזלי חסר במשחק את ג'ון טושאק שסבל מפציעה.
מנגד, הגיעה מנשנגלדבך של המאמן אודו לאטק כאלופת גרמניה המערבית, לאחר שהצליחה לשמור על התואר עונה נוספת.
לפני המשחק היה צפוי מפגש שווה כוחות ללא פייבוריטית ברורה, אם כי דווקא בורוסיה זכתה ליתרון קל ערב המשחק.
כבר בפתיחת המשחק ניתן היה לראות כי ליברפול שולטת בכדור ומכתיבה את קצב המשחק, אך עם זאת משחק בטקטיקה הגנתית, בה שחקניה נסוגו לאחור בכל השתלטות של שחקני בורוסיה על הכדור.
מן העבר השני, היה זה תפקידו של סטיב הייוויי למשוך את ברטי פוגטס, קפטן בורוסיה לאגף ולהוציא אותו מהעמדה על מנת לפנות שטח לשחקני התקפה במרכז השדה.
ההזדמנות הממשית הראשונה הגיעה דווקא מצדה של בורוסיה.
ריינר בונהוף התנהל עם הכדור בחופשיות ובעט ממרחק כדור שטוח וקופצני שנעצר רק בקורת שערו של ריי קלמנס.
בדקה ה-24 נאלצה בורוסיה לבצע את החילוף הראשון במשחק, כשהרברט וימר נפצע וסיים את המשחק בשלב מוקדם.
בדקה ה-28 נכבש השער הראשון במשחק.
איבוד כדור של בורוסיה במרכז המגרש הוציא את ליברפול להתקפה מאגף ימין עם הייוויי.
הוא חתך לכיוון המרכז ומסר כדור עומק לרחבה, אליו הגיע טרי מקדרמוט כשהוא פנוי לחלוטין, ובנגיעה אחת בעט לפינה הרחוקה ופנימה, 1-0 לליברפול.
התוצאה נשמרה עד לסיומה של המחצית הראשונה.
המחצית השנייה נפתחה היטב עבור מנשנגלדבך, שמצאה את השוויון בדקה ה-52. מסירה לאחור של ג'ימי קייס נקראה היטב על אלן סימונסן.
הדני של מנשנגלדבך נכנס עם הכדור לרחבה, ומכ-14 מטרים בעט בעוצמה לחיבורים הרחוקים, שער מרשים של סימונסן שהחזיר את אלופת גרמניה למשחק.
השער הביא להתלהבות רבה אצל בורוסיה, שכמעט ונטלה את היתרון בדקות שלאחר השער.
קוליק המחליף פרץ מאגף ימין והגביה לרחבה, שם חיכה סימונסן שהיה פנוי לנגיחה אך הכדור שלו החמיץ במעט את המסגרת.
התקפה אחת אחר כך, שוב סימונסן היה מעורב כשפרץ מצד ימין ושלח כדור מדוד לרוחבו של המגרש, כדור שהותיר את אולי שטיליקה לפרוץ לבד מול קלמנס, שיצא לכיוונו.
שטיליקה הספיק לשחרר את הבעיטה ברגע האחרון, אך קלמנס סגר היטב והדף את הכדור.
בדקה ה-64, שתי דקות בלבד לאחר ההחמצה של שטיליקה, חזרה ליברפול להוביל במשחק.
כדור קרן של הייוויי מאגף שמאל מצא את ראשו של טומי סמית', שהיה פנוי בתוך הרחבה ונגח בעוצמה פנימה, 2-1 לליברפול.
שער חשוב לסמית' בהופעתו ה-600 במדי ליברפול.
בדקה ה-82 עשתה ליברפול צעד נוסף לעבר הגביע.
קווין קיגן, שכבר קבע את מעברו להמבורג בסיום העונה, עבר את פוגטס ופרץ לרחבה.
פוגטס נצמד אליו מאחור לאורך כל הפריצה, ולבסוף גלש והפיל את קיגן.
השופט הצרפתי רוברט וורץ פסק על פנדל לטובת ליברפול, ופיל ניל הכניע בקלות את וולפגנג נייב, וקבע את תוצאת הסיום, 3-1 לליברפול שזוכה לראשונה בתולדותיה בגביע אירופה לאלופות.
גמר גביע אירופה לאלופות 1976 התקיים בהאמפדן פארק בגלאזגו, סקוטלנד ב-12 במאי 1976, ובו נקבע כי הזוכה בטורניר גביע אירופה לאלופות לעונת היא באיירן מינכן הגרמנית, שניצחה במשחק סנט אטיין הצרפתית בתוצאה 1-0. משחק הגמר נעל את המהדורה ה-21 של גביע אירופה לאלופות.
באיירן מינכן זכתה בתואר בפעם השלישית ברציפות, בהופעתה השלישית בגמר.
בכך, השוותה את מספר הזכיות שלה וכן את מספר הזכיות הרצופות שלה לזה של אייאקס אמסטרדם, שזכתה בתואר בין 1971 ל-1973. מנגד, סנט אטיין העפילה לגמר גביע אירופה לראשונה בתולדותיה, והייתה לנציגה הצרפתית השנייה בגמר המפעל, אחרי סטאד ריימס שהפסידה פעמיים לריאל מדריד, ב-1956 וב-1959.
באיירן העפילה לטורניר בעקבות זכייתה באליפות אירופה עונה קודם לכן.
בבונדסליגה היא סיימה במקום העשירי בלבד, מרחק 16 נקודות מבורוסיה מנשנגלדבך.
לעומתה, סנט אטיין העפילה לטורניר בזכות זכייתה באליפות צרפת לעונת , בפער של תשע נקודות מסגניתה אולימפיק מרסיי.
המשחק עצמו הוכרע משער של פרנץ רוט בדקה ה-57.
לאחר שזכתה פעמיים רצופות בתואר, החלה באיירן את דרכה לעבר תואר שלישי מול ז'נס אש מלוקסמבורג.
במשחק הראשון בחוץ הביסה באיירן את ז'נס 5-0 (צמדים לריינר צובל ולקרל היינץ רומניגה), ובגומלין השלימה ניצחון כפול כשגברה על ז'נס 3-1 משלושער של לודוויג שוסטר, בדרך לשלב הבא.
שמינית הגמר הפגישה בין באיירן לבין מאלמה השוודית.
ברבע הגמר פגשה באיירן את בנפיקה ליסבון הפורטוגלית.
באיירן שוב לא הצליחה לכבוש במשחק הראשון בחוץ, והפעם נפרדה מיריבתה בשוויון 0-0. בגומלין, לאחר מחצית ראשונה מאופסת, כבשה באיירן חמישייה במחצית השנייה (צמדים לברנד דורנברגר ולגרד מילר) בדרך לניצחון 5-1 ולשלב הבא.
המשוכה האחרונה בין באיירן לבין גמר שלישי ברציפות הייתה גבוהה במיוחד, ריאל מדריד הספרדית.
המפגש הכפול היה לשעתו הגדולה של גרד מילר.
אלופת צרפת החלה את דרכה מול אלופת דנמרק, קיובנהאבנס בולדקלוב.
במשחק הראשון בחוץ גברה סנט אטיין 2-0 על הדנים, והשלימה ניצחון כפול במשחק הגומלין עם 3-1, וניצחון 5-1 בסיכום שני המפגשים.
שלב שמינית הגמר הפגיש בין סנט אטיין לבין גלאזגו ריינג'רס.
סנט אטיין שוב השיגה מקדמה זהה של 2-0 במשחק הראשון, שאותו אירחה.
בגומלין, שהתקיים באצטדיון האמפדן פארק, האצטדיון המארח של משחק הגמר, שמרה סנט אטיין על מאזן מושלם בטורניר כשגברה על ריינג'רס 2-1 ו-4-1 בסיכום שני המפגשים.
ברבע הגמר הייתה סנט אטיין קרובה מאוד להדחה מהטורניר.
היא שיחקה מול דינמו קייב מברית המועצות, והפסידה לה 2-0 במשחק הראשון בחוץ.
במשחק הגומלין מצאה סנט אטיין את הרשת רק בדקה ה-65 מרגליו של הרבה רבלי.
ז'אן מישל לארקה כבש שמונה דקות אחר כך והשלים את הקאמבק של הצרפתים.
התוצאה נשמרה עד לסיום המשחק, שעבר להכרעה בהארכה.
בדקה ה-107 כבש דומיניק רושטו את השער שקבע 3-0 לסנט אטיין, והעניק לה את הכרטיס לחצי הגמר.
לאחר המותחן בשלב רבע הגמר, פגשה סנט אטיין את פ.ס.וו.
איינדהובן ההולנדית בקרב על המקום בגמר.
במשחק הראשון בבית כבש לארקה כבר לאחר 17 דקות את השער היחיד במשחק, 1-0 לסנט אטיין.
התוצאה נותרה גם לאחר משחק הגומלין, שהסתיים בשוויון 0-0, וזיכה את סנט אטיין לראשונה בתולדותיה בכרטיס לגמר גביע אירופה לאלופות.
באיירן מינכן, תחת המאמן דטמר קראמר, הגיעה כדי לשמור על התואר ולהיות אלופת אירופה בפעם השלישית ברציפות.
נגדה התייצבה סנט אטיין של המאמן רוברט הרבין, בניסיונה הראשון לזכות בתואר ועם תמיכה של כ-30,000 אוהדים צרפתים שהגיעו לסקוטלנד לעודד את הקבוצה.
דומיניק רושטו נאלץ לפתוח על הספסל עקב פציעה.
המשחק נפתח באירוע מעורר מחלוקת, בו כבש גרד מילר לאחר עבודת הכנה טובה של ברנד דורנברגר שפרץ לבדו מחצי המגרש של קבוצתו ועד לעומק שטחה של סנט אטיין.
השער נפסל בטענת נבדל, על אף שההילוכים החוזרים לא העידו בבירור על נכונות ההחלטה.
מאז אותו אירוע, החלה סנט אטיין להשתלט יותר ויותר על קצב המשחק, להניע היטב את הכדור ולהגיע למצבי כיבוש.
שמירה הדוקה של פרנץ רוט על קפטן סנט אטיין, ז'אן מישל לארקה, הצרה את צעדיו ומנעה ממנו לשלוט במרכז השדה.
בדקה ה-35 התקרבה סנט אטיין לשער הראשון, לאחר שדומיניק באת'ני בעט ממרחק וכבר הכניע את שוערה של באיירן, ספ מאייר, אך הכדור ניתז מהמשקוף ונגיחת ההמשך של הרבה רבלי נקלטה על ידי מאייר.
חמש דקות אחר כך שוב הצליחה סנט אטיין להכניע את מאייר, ושוב המשקוף בא לעזרתם של הגרמנים, הפעם לאחר נגיחה של ז'אק סנטיני.
מנגד, במעט ההתקפות שהצליחה לייצר, הצליחה באיירן לייצר איום ממשי על שערה של סנט אטיין, כשבעיטה של קרל היינץ רומניגה נהדפה בקושי על ידי השוער איוואן צ'ורקוביץ', שבזינוק נוסף לאחור מנע ברגע האחרון ממילר לכבוש מקרוב.
עם פתיחת המחצית השנייה נראתה באיירן משוחררת ובטוחה יותר.
בדקה ה-57, היא אף עלתה על לוח התוצאות.
המגן הארגנטינאי של סנט אטיין, אוסבלדו פיאסה, הכשיל את מילר כעשרים מטרים מהשער, מעט אלכסונית מצד שמאל.
פרנץ בקנבאואר הסיט לפרנץ רוט שבעט בחצי גובה אל הרשת, 1-0 לבאיירן.
הלחץ של סנט אטיין הלך וגבר מרגע הבקעת השער, אך ללא הועיל.
על אף היכולת הטובה וההזדמנויות הרבות, נותרה סנט אטיין ללא התואר, ובאיירן מינכן הייתה לאלופת אירופה בפעם השלישית ברציפות.
גמר גביע אירופה לאלופות 1975 התקיים בפארק דה פראנס בפריז, צרפת ב-28 במאי 1975, ובו נקבע כי הזוכה בטורניר גביע אירופה לאלופות לעונת היא באיירן מינכן הגרמנית, שניצחה במשחק לידס יונייטד האנגלית בתוצאה 2-0. משחק הגמר נעל את המהדורה ה-20 של גביע אירופה לאלופות.
באיירן מינכן זכתה בתואר בפעם השנייה מתוך שלוש זכיות רצופות, בשלוש הופעותיה הראשונות בגמר.
מנגד, לידס העפילה לגמר גביע אירופה לראשונה בתולדותיה, והייתה לנציגה האנגלית השנייה בגמר המפעל, אחרי מנצ'סטר יונייטד שזכתה בתואר ב-1968.
שתי הקבוצות העפילו לטורניר בזכות הישגיהן בעונת .
באיירן זכתה באליפות אירופה באותה עונה, ועם זאת השלימה זכייה שלישית ברציפות באליפות גרמניה המערבית, מרחק נקודה מבורוסיה מנשנגלדבך.
לידס הרשימה וזכתה באליפות אנגליה, בפער של חמש נקודות מסגניתה ליברפול.
המשחק עצמו אופיין במשחק אגרסיבי, בעיקר מצד שחקני לידס, ובהחלטות שיפוט שנויות במחלוקת, שסייעו דווקא לבאיירן מינכן.
לידס הייתה יותר דומיננטית ברוב שלבי המשחק, אך לבסוף באיירן ניצחה 2-0 משעריהם של פרנץ רוט כעשרים דקות לסיום ושל גרד מילר עשר דקות אחר כך.
בעקבות התפרעות קיצונית של אוהדי לידס במהלכו ובסיומו של המשחק, החליטה אופ"א להרחיק את הקבוצה לארבע שנים מהמפעלים האירופים, עונש שלאחר מכן הומתק בשנתיים.
באיירן העפילה לטורניר כאלופת אירופה ואלופת גרמניה המערבית, מה שהקנה לה העפלה אוטומטית מהסיבוב הראשון.
היא החלה את מסע ההגנה על התואר בשלב שמינית הגמר, מול מגדבורג, אלופת גרמניה המזרחית.
באיירן פתחה רע את משחקה הראשון בבית, ספגה משער עצמי של ג'וני האנסן כבר בדקה הראשונה, וירדה למחצית בפיגור 2-0. במחצית השנייה באיירן חזרה למשחק והשלימה מהפך מרשים בדרך לניצחון 3-2 בסיום (צמד לגרד מילר).
מילר השלים צמד גם במשחק הגומלין, שגם הוא היה צמוד אך גם הוא הסתיים בניצחונה של באיירן, 2-1 במשחק וניצחון 5-3 בסיכום העניקו לבאיירן את הכרטיס לשלב הבא.
ברבע הגמר פגשה באיירן את נציגת ברית המועצות, אררט ירוואן.
המשחק הראשון במינכן הסתיים בניצחונה של המארחת 2-0. בגומלין עלתה אררט ליתרון 1-0 בתוך המחצית הראשונה, אך לא הצליחה להשלים קאמבק ולכבוש פעם נוספת.
על אף ההפסד 1-0, העפילה באיירן לחצי הגמר עם 2-1 בסיכום.
בחצי הגמר פגשה באיירן את סנט אטיין הצרפתית.
במשחק הראשון בחוץ נפרדו הקבוצות בשוויון 0-0. בגומלין נטלה באיירן את היתרון כבר בדקה השנייה משער של פרנץ בקנבאואר.
עשרים דקות לסיום קבע ברנד דורנברגר את תוצאת הסיום 2-0 לאלופה המכהנת בדרך לגמר השני בתולדותיה.
אלופת אנגליה פגשה בשלב הראשון את פ.צ.
במשחק הראשון, צמד שערים של אלן קלארק סייע ללידס להשיג ניצחון ביתי של 4-1. קלארק גם כבש ראשון בגומלין בציריך, ועל אף המהפך של המארחת שניצחה 2-1, העפילה לידס לשמינית הגמר עם 5-3 בסיכום שני המפגשים.
בשמינית הגמר פגשה לידס את אויפשט ההונגרית.
לידס השיגה מקדמה עם ניצחון חוץ של 2-1, ובגומלין הביתי ניצחה 3-0 בדרך לשלב הבא.
רבע הגמר הפגיש בין לידס לאנדרלכט הבלגית.
במשחק הראשון בבית ניצחה לידס 3-0 מרשים, והשלימה ניצחון כפול בחוץ עם 1-0 שהעניק לה את הכרטיס לחצי הגמר.
לידס הגיעה למפגש כפול ומסקרן בחצי הגמר מול ברצלונה הספרדית.
במשחק הראשון בבית העלה בילי ברמנר את לידס ליתרון מוקדם כבר בדקה התשיעית.
חואן מנואל אסנסי החזיר את ברצלונה למשחק עם שער חוץ חשוב בדקה ה-66, אך 12 דקות בלבד לסיום קבע קלארק את תוצאת המשחק, 2-1 ללידס.
הגומלין בקאמפ נואו נפתח אף הוא היטב עבור לידס, שעלתה ראשונה על הלוח משער של פיטר לורימר אחרי שבע דקות.
מנולו קלארס עוד השיג שוויון כעשרים דקות לסיום, אך ברצלונה נזקקה לשער נוסף אותו לא השיגה, 1-1 בסיום ו-3-2 ללידס בסיכום שני המפגשים, ששלחו אותה לגמר הראשון בתולדותיה.
באיירן מינכןסיבוב לידס יונייטדיריבהסיכוםמשחק ראשוןמשחק שנייריבהסיכוםמשחק ראשוןמשחק שניהעפילה אוטומטיתסיבוב ראשון פ.צ.
לכבוד עשרים שנים לטורניר גביע אירופה לאלופות, החליטה אופ"א לקיים את המשחק בפארק דה פראנס, שאירח את גמר הטורניר הראשון בו זכתה ריאל מדריד.
באיירן מינכן, אלופת אירופה המכהנת, הציגה סגל חזק ואיכותי תחת המאמן דטמר קראמר, שכלל בין היתר את גרד מילר, פרנץ בקנבאואר ואולי הנס.
שחקנים אלו ונוספים היו מעורבים בזכייתה של נבחרת גרמניה המערבית ביורו 1972 ובמונדיאל 1974, וכן בטורניר גביע אירופה לאלופות של העונה הקודמת.
עם זאת, הקבוצה הגיעה אחרי עונה חלשה מאוד בבונדסליגה, שהסתיימה במקום העשירי בטבלה ועם פער שערים שלילי.
מול באיירן התייצבה לידס יונייטד, נציגת אנגליה השנייה בתולדות משחקי הגמר.
לידס העפילה בסיומה של עונת מעבר עבור הקבוצה.
הייתה זו העונה הראשונה לאחר 13 שנים ללא דון ריווי על הקווים לאחר שעבר לאמן את נבחרת אנגליה.
מי שמונה כמחליפו בתחילה היה בריאן קלאף, אך הוא סיים את תפקידו בתום 44 ימים בלבד, ומי שהיה על הקווים להוביל את לידס לגמר היה המאמן ג'ימי ארמפילד.
גם לידס, בדומה לבאיירן, סבלה מעונה קשה בליגה המקומית, וסיימה במקום התשיעי בלבד בטבלה.
משחק הגמר זכור בעיקר עקב שלושה דברים - טעויות השיפוט של מישל קיטבדיאן הצרפתי, התנהגותם האלימה של אוהדי לידס והמשחק הברוטלי של שחקניה.
כבר בדקה השלישית, תיקול מאוחר של טרי יוראת' על ביורן אנדרסון גרם לפציעתו של המגן השוודי של באיירן, שנאלצה לבצע חילוף מוקדם.
כבר החל בשלב מוקדם השתלטה לידס על קצב המשחק, ויצרה מספר מצבי הבקעה מסוכנים.
בדקה ה-23, בקנבאואר, שהיה על הדשא, ניסה להשתלט על כדור בתוך הרחבה שלו, והכדור פגע ביד השמאלית שעליה נשען.
שחקני לידס דרשו פנדל בעקבות נגיעת היד, אך השופט לא שרק.
בדקה ה-34 התרחש אירוע מעורר מחלוקת אף יותר.
אלן קלארק פרץ לתוך הרחבה מאגף שמאל וכבר הגיע למצב כיבוש מול ספ מאייר, אך תוקל על ידי בקנבאואר.
על אף שנראה היה כי הגיע ללידס פנדל, השופט החליט לא לשרוק גם הפעם.
לקראת סיום המחצית הראשונה איבדה באיירן את אולי הנס, שוב עקב עבירה ברוטלית של לידס, הפעם מצדו של פרנק גריי.
הנס סבל מפציעה חמורה בברכו, שממנה לא הצליח להתאושש לחלוטין עד שנאלץ לפרוש ב-1979, בגיל 27 בלבד.
בדקה ה-62 הגיע בילי ברמנר למצב מצוין מול שערה של באיירן, אך בעיטה שלו מחמישה מטרים נהדפה על ידי מאייר.
פחות מדקה אחר כך התרחש עוד אירוע שיפוט מעורר מחלוקת.
פיטר לורימר בעט מקצה הרחבה לפינת שערו של מאייר ולרשת, וקבע 1-0 ללידס.
בתחילה השופט אישר את השער, אך בקנבאואר שכנע אותו להתייעץ עם הקוון.
השער נפסל עקב נבדל של ברמנר בתיבת החמש של מאייר, מה שגרם למהומות ביציעי לידס.
בדקה ה-71 נכבש השער הראשון במשחק, והגיע דווקא מצדה של באיירן.
בסיומה של התקפה מתפרצת מצא קוני טורסטנסון את פרנץ רוט, שבעט מתוך הרחבה שטוח ולפינה הרחוקה, 1-0 לבאיירן.
לידס נראתה כבויה אחרי השער, ועשר דקות בלבד אחר כך, בדקה ה-81, כבר ספגה את השני.
שוב התקפה מתפרצת של באיירן, הפעם מאגף ימין.
יופ קאפלמן העביר כדור רוחב לגרד מילר בתוך הרחבה, והאחרון כבש מטווח קצר וקבע 2-0 לבאיירן.
התוצאה נשמרה עד לסיום, ובאיירן זכתה להניף את גביע אירופה השני ברציפות.
אוהדי לידס התקשו לקבל את החלטות השיפוט ואת הפסד קבוצתם, והחלו להתפרע ביציעים עוד במהלך המשחק.
הם השליכו חפצים למגרש, כולל כיסאות אותם עקרו ביציע, ניסו לפרוץ למגרש והתעמתו עם השוטרים הצרפתים.
הם גרמו נזק כבד לרכוש ואף פצעו אנשי תקשורת גרמנים שהיו במגרש.
כתוצאה מהאירועים, החליטה אופ"א להרחיק את לידס מהטורנירים האירופים לארבע שנים.
העונש הומתק לשנתיים בלבד, אך גם כך לא יושם בפועל עקב הירידה ביכולתה של לידס, שהפעם הבאה בה השיגה כרטיס למפעל אירופי היה חמש עונות אחר כך, בעונת .
גמר גביע אירופה לאלופות 1974 התקיים באצטדיון הייזל בבריסל שבבלגיה, ובו נקבע כי הזוכה בטורניר גביע אירופה לאלופות לעונת היא באיירן מינכן הגרמנית, שניצחה את אתלטיקו מדריד הספרדית.
במשחק שנערך ב-15 במאי 1974 לא הושגה הכרעה, והקבוצות נפרדו בשוויון 1-1 לאחר הארכה.
בפעם היחידה בתולדות הטורניר נקבע משחק חוזר ליומיים אחר כך, ובו הביסה באיירן את אתלטיקו בתוצאה 4-0. הגמר נעל את המהדורה ה-19 של גביע אירופה לאלופות.
באיירן מינכן זכתה בתואר בפעם הראשונה מתוך שלוש זכיות רצופות, בשלוש הופעותיה הראשונות בגמר.
הייתה זו הזכייה הראשונה של נציגת גרמניה המערבית בטורניר.
באיירן הייתה לנציגה השנייה מגרמניה שמעפילה לגמר, לאחר שקודמתה, איינטרכט פרנקפורט, העפילה לגמר ב-1960 אך הובסה 7-3 על ידי ריאל מדריד.
מנגד, אתלטיקו מדריד הייתה לנציגה הספרדית השלישית בגמר המפעל, וקדמו לה ריאל מדריד (צברה עד אז שש זכיות משמונה הופעות בגמר) וברצלונה (הפסידה 3-2 לבנפיקה ליסבון ב-1961).
אתלטיקו עצרה רצף של שמונה עונות ללא נציגה ספרדית בגמר.
שתי הקבוצות העפילו לטורניר בזכות זכייתן באליפות המקומית בעונת .
באיירן זכתה באליפות גרמניה המערבית באופן משכנע, מרחק 11 נקודות מסגניתה פ.צ.
אתלטיקו מדריד הקדימה את ברצלונה בשתי נקודות כדי לזכות באליפות ספרד.
במשחק הראשון הסתיימו תשעים הדקות בשוויון 0-0. שש דקות לסיום ההארכה כבש לואיס אראגונס את שער היתרון לאתלטיקו, אך בדקה האחרונה של ההארכה הציל הבלם האנס-גאורג שוורצנבק את באיירן עם שער שוויון.
באיירן, שזכתה לבסוף בתואר, הייתה קרובה להדחה כבר בסיבוב הראשון.
היא פגשה את אוטבידברג השוודית וגברה עליה 3-1 במשחק הראשון בבית, עם צמד לגרד מילר.
בגומלין כבר הובילו השוודים בתוצאה 3-0, עד שרבע שעה לסיום כבש אולי הנס את השער ששלח את המשחק להארכה.
בתום הארכה נטולת שערים, הבטיחה באיירן את מקומה בשלב הבא בזכות 4-3 בדו-קרב בעיטות עונשין.
בשמינית הגמר פגשה באיירן לדו-קרב טעון את דינמו דרזדן מגרמניה המזרחית.
באיירן אירחה את המשחק הראשון, שהיה מרתק ומלא תהפוכות.
דרזדן נטלה את היתרון, באיירן השלימה מהפך ועלתה ליתרון 2-1, אך עוד לפני המחצית כבשה דרזדן פעמיים וחזרה להוביל, 3-2 בהפסקה.
באיירן התעוררה כעשרים דקות לסיום, כבשה פעמיים וניצחה 4-3. גם הגומלין התנהל באופן דומה.
באיירן עלתה ליתרון 2-0 מצמד של הנס תוך 12 דקות בלבד, אך דרזדן חזרה למשחק ועלתה ליתרון 3-2 כעשר דקות בתוך המחצית השנייה.
יתרון כזה היה מספיק לה כדי להעפיל, אך שתי דקות בלבד אחר כך קבע מילר 3-3, ששלח את באיירן לשלב הבא עם 7-6 בסיכום שני המפגשים.
ברבע הגמר פגשה באיירן את צסק"א סופיה הבולגרית, אז תחת השם "צסק"א דגל ספטמבר".
במשחק הראשון בבית הביסה באיירן את צסק"א 4-1 (צמד לקוני טורסטנסון), ובגומלין, על אף שהובילה, נוצחה 2-1 שלא הפריע לה להעפיל לשלב הבא, עם 5-3 בסיכום.
בשלב חצי הגמר פגשה באיירן את אויפשט ההונגרית.
במשחק הראשון בחוץ נפרדו הקבוצות בשוויון 1-1, שהעביר את ההכרעה למינכן.
שם, במשחק הגומלין, ניצחה באיירן 3-0 חלק ומרשים והעפילה לגמר גביע אירופה הראשון בתולדותיה.
אלופת ספרד החלה את דרכה בסיבוב הראשון מול גלאטסראיי הטורקית.
המשחק הראשון במדריד הסתיים בשוויון 0-0, והגומלין באיסטנבול הסתיים בתוצאה זהה.
הקבוצות עברו להכרעה בהארכה, ושם כבש איגנסיו סאלסדו בדקה ה-100 את השער היחיד בדו-קרב, ששלח את אתלטיקו לשלב הבא.
שלב שמינית הגמר הפגיש בין אתלטיקו לדינמו בוקרשט.
הרומנים נוצחו בביתם 2-0 במשחק הראשון, ובגומלין השלימה אתלטיקו את העפלתה עם שוויון 2-2, וניצחון 4-2 בסיכום שני המפגשים.
ברבע הגמר התמודדה אתלטיקו עם נציגת יוגוסלביה, הכוכב האדום בלגרד.
במשחק הראשון בחוץ גברה אתלטיקו 2-0 על הכוכב האדום, ובתום גומלין ללא שערים הבטיחה את מקומה בשלב הבא.
בחצי הגמר פגשה אתלטיקו את סלטיק הסקוטית.
המשחק הראשון בגלאזגו הסתיים בשוויון 0-0, וההכרעה עברה למדריד.